CELEX: 62021CN0579
Language: sl
Date: 2021-09-22 00:00:00
Title: Zadeva C-579/21: Predlog za sprejetje predhodne odločbe, ki ga je vložilo Itä-Suomen hallinto-oikeus (Finska) 22. septembra 2021 – J.M.

29.11.2021   
            
            
               SL
            
            
               Uradni list Evropske unije
            
            
               C 481/19
            
         
      Predlog za sprejetje predhodne odločbe, ki ga je vložilo Itä-Suomen hallinto-oikeus (Finska) 22. septembra 2021 – J.M.
      (Zadeva C-579/21)
      (2021/C 481/26)
      Jezik postopka: finščina
      
         Predložitveno sodišče
      
      Itä-Suomen hallinto-oikeus
      
         Stranki v postopku v glavni stvari
      
      
         Tožeča stranka: J.M.
      
         Drugi stranki: Namestnik pooblaščene osebe za varstvo podatkov, Pankki S
      
         Vprašanja za predhodno odločanje
      
      
                  1.
               
               
                  Ali je treba pravico dostopa, ki jo ima posameznik, na katerega se nanašajo osebni podatki, v skladu s členom 15(1) Splošne uredbe o varstvu podatkov (1), v povezavi s [pojmom] „osebni podatki“ v smislu člena 4, točka 1, Uredbe razlagati tako, da informacije, ki jih zbere upravljavec, iz katerih izhaja, kdo, kdaj in za kateri namen je obdelal osebne podatke posameznika, na katerega se nanašajo osebni podatki, niso informacije, do katerih ima posameznik, na katerega se nanašajo osebni podatki, pravico dostopa, zlasti ker gre za podatke, ki se nanašajo na zaposlene upravljavca?
               
            
                  2.
               
               
                  Če je odgovor na prvo vprašanje pritrdilno in posameznik, na katerega se nanašajo osebni podatki, na podlagi člena 15(1) Splošne uredbe o varstvu podatkov nima pravice dostopa do informacij iz tega vprašanja, ker te informacije niso „osebni podatki“ posameznika, na katerega se nanašajo osebni podatki, v skladu s členom 4, točka 1, Splošne uredbe o varstvu podatkov, je treba v obravnavanem primeru upoštevati še informacije, do katerih ima posameznik, na katerega se nanašajo osebni podatki, v skladu s členom 15(1), od (a) do (h), pravico dostopa:
                  
                              a.
                           
                           
                              Kako je treba razlagati namene obdelave v smislu člena 15(1)(a) glede na obseg pravice dostopa posameznika, na katerega se nanašajo osebni podatki, oziroma ali je mogoče z nameni obdelave utemeljiti pravico dostopa do podatkov o uporabnikih iz dnevnikov, ki jih je zbral upravljavec, kot so na primer informacije o osebnih podatkih obdelovalcev ter času in namenu obdelave osebnih podatkov?
                           
                        
                              b.
                           
                           
                              Ali je mogoče osebe, ki so obdelale podatke osebe J. M. kot stranke, v tem okviru pod določenimi merili šteti za uporabnike osebnih podatkov v skladu s členom 15(1)(c) Splošne uredbe o varstvu podatkov, do katerih bi imel posameznik, na katerega se nanašajo osebni podatki, pravico dostopa?
                           
                        
            
                  3.
               
               
                  Ali je za obravnavani postopek pomembno, da gre za banko, ki opravlja regulirano dejavnost, ali da je bila oseba J. M. hkrati uslužbenka in stranka banke?
               
            
                  4.
               
               
                  Ali je za presojo zgoraj navedenih vprašanj pomembno, da so bili podatki osebe J. M. obdelani pred začetkom veljavnosti Splošne uredbe o varstvu podatkov?
               
            
         (1)  Uredba (EU) 2016/679 Evropskega parlamenta in Sveta o varstvu posameznikov pri obdelavi osebnih podatkov in o prostem pretoku takih podatkov ter o razveljavitvi Direktive 95/46/ES (Splošna uredba o varstvu podatkov) (UL 2016, L 119, str. 1).